als_Latn dik_Latn sag_Latn
Vllaznia dhe Flamurtari janë dy ekipet që arritën të mbijetonin në këtë sezon në Superiore. Dy skuadrat e lavdishme në futbollin shqiptar rrezikuan deri në fund për të qenë mes më të mirave, kjo si shkak i mosprivatizimeve të klubeve, pasi problemet e pagave ishin të pranishme përgjatë gjithë sezonit. Në Vlorë, presidenti Idrizaj e kërkon me ngulm, megjithatë ngërçi vijon të mbetet me Bashkinë .
E njëjtë është situata edhe në Shkodër, teksa për të pasur një projekt ambicioz duhet që klubi kuqeblu të privatizohet. Deri më tani ka më shumë fjalë, pasi Bashkitë përkatëse vijojnë të mbajnë “peng” ekipet e Superiores, por jo vetëm.
Tashmë Elbasani i rënë në Kategorinë e Dytë ndodhet në të njëjtën situatë. Bashkia e Elbasanit nuk e ka mirëmenaxhuar siç duhet dhe herë pas here kishte lajme se klubi ishte privatizuar, por në fund investitorët më shpejt u zhdukën se sa kontribuan për ekipin verdheblu dhe sezonin e ardhshëm Elbasani i “madh” zhbëhet në i “vogël” për të luajtur në ligat inferiore.
als_Latn als_Latn als_Latn